Australian Football League

Australian Football League eli AFL on australialaisen jalkapalloilun miesten pääsarja lajin kotimaassa, Australiassa. Sen juuret ovat Victorian osavaltiossa kaudesta 1897 lähtien järjestetyssä Victorian Football Leaguessa eli VFL:ssä, joka laajentui muualle maahan 1980-luvulla muuttuen AFL:ksi kaudelle 1990. Nykyinen Victorian Football League on AFL:n farmisarjana toisen sarjaportaan merkittävin kilpailu.

Nykyisin 18-joukkueinen AFL kattaa kaikki Australian osavaltiot ja territoriot. Kolmella alueella ei ole täysin omaa joukkuetta vaan tietyt joukkueet pelaavat joka vuosi tietyn määrän kotiotteluistaan toissijaisella kentällä. Mestaruuksilla mitattuna menestyksekkäimpiä joukkueita ovat kuusitoista mestaruutta voittaneet Carlton ja Essendon. Viimeisimpinä mukaan liittyi Greater Western Sydney kaudelle 2012. Nousu- ja putoamismekanismia muiden sarjatasojen kanssa ei ole vaan pääsarjan suhde muuhun kilpailutoimintaan on pohjoisamerikkalaisen ammattilaisurheilun kaltainen.

Pääsarjan järjestämisen lisäksi AFL:lle kuuluvat lajiliiton vastuut, toisin sanoen australialaisen jalkapalloilun säännöistä päättäminen sekä lajin muu kehitystyö. Australian oman lajiliiton ANFC:n tehtävät siirtyivät AFL:lle vuonna 1993 ja muodollisesti siitä tuli lajin kansainvälinen kattojärjestö vuonna 2005. Alueellisia amatööri- ja puoliammattilaissarjoja sekä junioritoimintaa hallinnoivat osavaltioiden ja territorioiden omat liitot, jotka ovat Etelä-Australiaa ja Länsi-Australiaa lukuun ottamatta järjestäytyneet AFL:n alaisuuteen.

Sarjajärjestelmä

Runkosarja

Pääosan AFL-kaudesta muodostaa maaliskuusta elokuuhun käytävä runkosarja (), jonka aikana kaikki joukkueet kohtaavat toisensa kerran ja pelaavat viisi lisäottelua (), joiden vastustajat määrää edelliskauden sarjataulukon kolmijako: sijojen 1–6, 7–12 sekä 13–18 joukkueet kohtaavat toisensa. Näin ollen jokaiselle joukkueelle kertyy 22 runkosarjaottelua. Kussakin ottelussa jaetaan neljä sarjapistettä, joiden kokonaismäärä ratkaisee lopulliset sijoitukset. Sarjan tasatilanteessa paremmuuden ratkaisee maaliero, jonka kuvaajana toimii sarjataulukossa prosenttiluku otteluiden korkean pistemäärän vuoksi.

Pudotuspelit

Runkosarjan kahdeksan parhaan kausi jatkuu syyskuun neliviikkoisissa pudotuspeleissä (), jotka kulminoituvat kauden päättävään suurfinaaliin (). Nykyinen järjestelmä on omalaatuinen sekoitus ylempiä ja alempia pudotuspelejä, jonka AFL otti käyttöön kaudelle 2000.

Ensimmäinen viikko koostuu kahdesta vaiheesta. Alemman puoliskon joukkueet (5.–8. sekä 6.–7. sijoittuneet) kohtaavat pudotuskierroksella (), jonka voittajat etenevät toiselle viikolle ja häviäjät putoavat mestaruuskamppailusta. Samaan aikaan parempi puolisko (sijat 1.–4. ja 2.–3.) pelaavat karsintakierroksen () suorasta kolmannen viikon paikasta; tappio tässä vaiheessa ei merkitse kauden päättymistä vaan etenemistä toiselle viikolle.

Toisella viikolla käydään välierät (), joissa karsintakierroksen häviäjät isännöivät pudotuskierroksen voittajia. Tästä vaiheesta lähtien ainoastaan otteluiden voittajat etenevät jatkoon.

Kolmannella viikolla näiden parien voittajat haastavat esiloppuotteluiden () kotijoukkueiksi edenneet karsintakierroksen voittajat. Esiloppuottelut ovat viimeisiä joukkueiden omilla kentillä käytäviä otteluita

Neljännen viikon ainut tapahtuma, mestaruuden ratkaiseva suurfinaali on historiallisia poikkeuksia lukuun ottamatta käyty aina syyskuun viimeisenä lauantaina Melbourne Cricket Groundilla. Vuodesta 2015 lähtien suurfinaalia edeltävä perjantai on ollut lakisääteinen vapaapäivä Victoriassa.

Joukkueet

Kaudella 2021

 Joukkue Lempinimi Kaupunki Osavaltio Perustettu Liittynyt Kotikenttä Kapasiteetti Adelaide Crows Adelaide  1990 1991 Adelaide Oval 55 317 Brisbane Lions Brisbane  1996 1997 Brisbane Cricket Ground 37 478 Carlton Blues Melbourne  1864 1897 Docklands Stadium 56 437 Collingwood Magpies Melbourne  1892 1897 Melbourne Cricket Ground 100 024 Essendon Bombers Melbourne  1872 1897 Docklands Stadium 56 437 Fremantle Dockers FremantlePerth  1994 1995 Perth Stadium 51 577 Geelong Cats Geelong  1859 1897 Kardinia Park 36 000 Gold Coast Suns Gold Coast(Darwin) () 2009 2011 Carrara Stadium(Marrara Oval) 16 236(12 500) Greater Western Sydney Giants Sydney(Canberra) () 2009 2012 Sydney Showground Stadium(Manuka Oval) 30 841(13 550) Hawthorn Hawks Melbourne(Launceston) () 1902 1925 Melbourne Cricket Ground(York Park) 100 024(19 500) Melbourne Demons Melbourne  1858 1897 Melbourne Cricket Ground 100 024 North Melbourne Kangaroos Melbourne(Hobart) () 1869 1925 Docklands Stadium(Bellerive Oval) 56 437(19 500) Port Adelaide Power Adelaide  1870 1997 Adelaide Oval 55 317 Richmond Tigers Melbourne  1885 1908 Melbourne Cricket Ground 100 024 St. Kilda Saints Melbourne  1873 1897 Docklands Stadium 56 437 Sydney Swans Sydney  1874 1897 Sydney Cricket Ground 48 601 West Coast Eagles Perth  1986 1987 Perth Stadium 51 577 Western Bulldogs Melbourne  1877 1925 Docklands Stadium 56 437

Kaksoisedustus

Pohjoisterritoriossa, pääkaupunkiterritoriossa ja Tasmaniassa ei ole omia joukkueita mutta ne ovat 2000-luvulla saaneet osittaisen edustuksen muualle maahan sijoittuneiden joukkueiden avulla. Kyse on yksittäisiä ottelusiirtoja syvemmistä yhteistyösopimuksista, jotka on useimmissa tapauksissa mahdollistanut joukkueettoman alueen paikallishallinnon taloudellinen tuki.

Neljällä joukkueella on voimassa oleva kaksoisedustussopimus. Ensimmäisen teki Hawthorn osana laajempaa kaupallista yhteistyötä Tasmanian Launcestonin kanssa kaudelle 2007, minkä vanavedessä North Melbourne seurasi Tasmanian pääkaupunki Hobartiin kaudeksi 2012. 2010-luvun molemmat AFL-tulokkaat ovat niin ikään kaksoisedustajia: Gold Coast pelaa vuosittain Darwinissa ja Greater Western Sydney Canberrassa. Lisäksi St. Kildalla on sopimus vuosittaisesta ottelusta Queenslandin Cairnsissa.

Melbournella oli kaksoisedustussopimus Darwinin kanssa kausina 2010–2019. Joukkue pelaa nykyään vuosittaisen ottelun Pohjoisterritorion Alice Springsissä, muttei varsinaisen edustussopimuksen myötä vaan osana tavanomaista kaupallista yhteistyötä.

Aiheesta muualla

 Virallinen sivu 

Luokka:Australialainen jalkapallo